בס"ד

**בבא קמא דף כ"ח, "אדם ובורו" – מבוא לנזקי בור**

**א.**

1. **שמות כ"א, ל"ג-ל"ד:** "וְכִי יִפְתַּח אִישׁ בּוֹר אוֹ כִּי יִכְרֶה אִישׁ בֹּר וְלֹא יְכַסֶּנּוּ וְנָפַל שָׁמָּה שּׁוֹר אוֹ חֲמוֹר: בַּעַל הַבּוֹר יְשַׁלֵּם כֶּסֶף יָשִׁיב לִבְעָלָיו וְהַמֵּת יִהְיֶה לּוֹ:".
2. **בבא קמא, דף נ':** "אמר קרא: 'כי יפתח וכי יכרה', אם על פתיחה חייב, על כרייה לא כל שכן?! אלא, שעל עסקי פתיחה ועל עסקי כרייה באה לו ...

דכתיב: 'בעל הבור', בבור דאית ליה בעלים קאמר רחמנא, ור' ישמעאל סבר בעל התקלה".

1. **שיטה מקובצת בשם הרא"ה, דף נ':** "פירוש, דבור ... גרמא בעלמא הוא, ומן הדין ראוי שיפטר כגרמא דניזקין דעלמא דפטור, אלא דרחמנא הוא דחייביה בהכשר נזקיו".
2. **בבא קמא, דף נ"א:** "וברה"ר בור של שני שותפין היכי משכחת לה? אי דשוו שליח תרוייהו, ואמרי ליה זיל כרי לן ואזל כרה להו, אין שליח לדבר עבירה!".
3. **משנה למלך, הלכות רוצח ושמירת הנפש ב' ב':** "ואיסור זה דמקלקל ברה"ר פשיטא דהוי מדרבנן ואפילו הכי אמרינן אין שליח לדבר עבירה".
4. **מנחת חינוך, מצוה נ"ג:** "ואיני מבין, דודאי לעשות תקלה בר"ה שיוכל להיות מיתה או היזק לאדם בודאי הוא איסור תורה ... ורש"י דנקט איסור קלקול לאו דווקא, רק הכוונה דאסור מחמת תקלה והוא ודאי איסור תורה".

**ב.**

1. **רש"י, דף כ"ז-כ"ח:** "דרב מוקי למתניתין כשלא הפקיר את מימיו הלכך נמצא שנזוקו כליו של זה בממונו של זה והוי כי שורו ... אבל היכא דלא אפריקנהו – ממונו הוא, ומשורו למדנו".
2. **חידושי הרשב"א, דף כ"ח:** "והראב"ד ז"ל הקשה לרב דמחייב על המים משום שורו מנא תיתי אי משום שן הא אין הנאה להזיקו, ואי מרגל שאני רגל שדרכה לילך ולהזיק, ועוד ברה"ר ליפטר, ואי מקרן מועדת שאני התם שכונתה להזיק, ואי מקרן תמה לא לחייב אלא חצי נזק. ופשיט ליה דאתיא מקרן מועדת דכיון שהן מוכנים למועדי רגל הרי הן כמועדין להזיק ואף על פי שאין כונתן להזיק אהני בהו פשיעותא דידיה כאלו כיון בהזיקן".
3. **חידושי הרשב"א, דף ב':** שדרכן להזיק וממונך ושמירתן עליך. ובור נמי אף על גב דאינו ממונו קרי ליה ממונך מפני שעשאו הכתוב כממונו כדאמרין שני דברים אינן ברשותו של אדם ועשאן הכתוב כאלו הן ברשותו כן פרש"י ז"ל, ואינו מחוור דמ"מ אין לקרותו ממון, ועוד ודאי נראה דלא גרסינן ליה".

**ג.**

1. **תוספות, דף כ"ח:** "אבל נתקל באבן ונשוף בקרקע פטור דקרקע עולם הזיקתו, ואפילו שמואל מודה הכא דפטור כדפטר לקמן בהפרה (דף נג.) נתקל בבור ונפל לאחורי הבור".
2. **מאירי, דף נ"ב:** "כגון שנתקל בבור ונפל חוץ לבור, שלא בא ההיזק מצד הבור ממש, אלא שנתקל בכותליו ונפל בקרקע עולם, והרי זה גרמא בעלמא. ואעפ"י שאבנו שהניחה ברשות הרבים ונתקל בה ונישוף בקרקע חייב מדין בור אינו דומה, שאבנו וסכינו מעשי ידיו הן אבל כותל הבור קרקע עולם הוא".

**ד.**

1. **תוספות, דף כ"ח:** "נפשרה ... אונס רחמנא פטריה – ו"מפצע תחת פצע" לא מרבינן אונס גמור".
2. **חידושי הרמב"ן בבא מציעא דף פ"ב:** "ומצאתי בתוס' ... שאינו חייב באונסין גדולים וסמכו אותה מן הירושלמי שאמרו בישן ובא חבירו וישן אצלו הוא המועד. ואי אפשי להעמידה דהתם משום דשני פשע בעצמו, וכן מה שאמרו באם היה בעל קורה ראשון ובעל חבית אחרון וכולה מתני', וכן מה שאמרו לפי שאין דרכן של בני אדם להתבונן בדרכים, כלם כשהם אדם המזיק משום פשיעה דניזק פטרו בהם, או שהם בור וכגון שהלה נתקל בו, ואין להאריך כאן".